Ημερίδα με θέμα «Αντιμετωπίζοντας τις προκλήσεις στον κυβερνοχώρο… για μικρούς και μεγάλους» από το Κέντρο Πρόληψης Ρεθύμνου
2025-05-23 10:00 (Europe/Athens) | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ημερίδα με θέμα «Αντιμετωπίζοντας τις προκλήσεις στον κυβερνοχώρο… για μικρούς και μεγάλους», διοργανώνει το Κέντρο Πρόληψης της Περιφερειακής Ενότητας Ρεθύμνου σε συνεργασία με το Δήμο Ρεθύμνης, την Ιερά Μητρόπολη Ρεθύμνου και Αυλοποτάμου, τις Διευθύνσεις Πρωτοβάθμιας και Δευτεροβάθμιας Εκπαίδευσης Ρεθύμνου και τη Διεύθυνση Αστυνομίας Ρεθύμνου, υπό την αιγίδα της Περιφέρειας Κρήτης και την υποστήριξη της ΣΕΠΕ.
Η ημερίδα θα πραγματοποιηθεί την Παρασκευή 23 Μαΐου, στις 10:00 π.μ. στο Σπίτι του Πολιτισμού.
Η είσοδος θα είναι ελεύθερη.

17ο Αντιρατσιστικό Φεστιβάλ της πόλης του Ρεθύμνου
2025-05-23 18:00 - 23:00, 2025-05-24 16:45 - 23:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
17o ΑΝΤΙΡΑΤΣΙΣΤΙΚΟ ΦΕΣΤΙΒΑΛ ΡΕΘΥΜΝΟΥ
23-24 ΜΑΗ 2025, ΠΛΑΤΕΙΑ ΜΙΚΡΑΣΙΑΤΩΝ
Θέλουμε κι άλλες γιορτές, μην μας ενώνει μόνο ο θάνατος.
[Λεξ, F.K.A., Νοέμβρης 2024]
Την Παρασκευή και το Σάββατο 23 και 24 Μαΐου 2025 θα διεξαχθεί στο Ρέθυμνο, στην πλατεία Μικρασιατών το 17ο Αντιρατσιστικό Φεστιβάλ της πόλης.
Το Ρέθυμνο, αν και ιστορικά πολυπολιτισμικό, περιορίζει τον κοσμοπολιτισμό του στην ονοματοδοσία δρόμων και στην τουριστική εκμετάλλευση, θυσιάζοντας τις γειτονιές του στον βωμό του «εξευγενισμού», της εμπορευματοποίησης των δημόσιων αγαθών και της απομάκρυνσης των κοινωνικών ομάδων που θεωρούνται ότι δε συνάδουν με αυτήν τη βιτρίνα, στην οποία οι άνθρωποι έχουν πρόσβαση μόνο για να εργαστούν ή να καταναλώσουν. Ως αποτέλεσμα, μεταβάλλεται ο δημόσιος χώρος, δημιουργώντας μια πλασματική εικόνα ευημερίας που απέχει πολύ από την πραγματικότητα που βιώνουμε.
Όμως, η συρρίκνωση του δημόσιου χώρου και ο ορατός κίνδυνος της αποστείρωσης του Ρεθύμνου είναι μόνο μια ψηφίδα του μωσαϊκού της βαρβαρότητας που αντιμετωπίζουμε σε όλες τις πτυχές της κοινωνικής ζωής και αντανακλά τα όρια του κρατικού – καπιταλιστικού συστήματος, που επιφυλάσσει για το κοινωνικό σύνολο μόνο πόλεμο, φασισμό, ξεριζωμό, εκμετάλλευση, βία και θάνατο. Η άγρια και ολομέτωπη επίθεση που βιώνουν σήμερα οι κοινωνίες στο σύνολό τους κλιμακώνεται. Πηγάζει από την ίδια τη φύση του καταπιεστικού εξουσιαστικού συστήματος, υπογραμμίζοντας διαρκώς τις αντιφάσεις του, που εγγενώς δεν μπορούν να παραγάγουν καμία προοπτική, ελπίδα ή κοινωνική συνεκτικότητα. Η συνθήκη αυτή αποκρυσταλλώνεται εγχώρια στις κρατικές δολοφονίες, είτε αυτές συμβαίνουν στις ράγες, τα σύνορα, τα νοσοκομεία ή τα αστυνομικά τμήματα, στην εξαθλίωση του κόσμου της εργασίας, ενώ κορυφώνεται στη γενοκτονία του παλαιστινιακού λαού που διαπράττει το κράτος του Ισραήλ και οι σύμμαχοί του, αλλά και στο πολεμικό σφαγείο στην Ουκρανία.
Άλλωστε, η αναβάθμιση της καταπίεσης είναι απαραίτητη για τη διασφάλιση της συσσώρευσης του πλούτου στην κατοχή των παγκόσμιων οικονομικών ελίτ, είτε αυτό σημαίνει τη μείωση όλων των κοινωνικών παροχών και την ταυτόχρονη υποστήριξη ενός εθνικιστικού-μιλιταριστικού αφηγήματος που προϋποθέτει την προτεραιότητα στην ενίσχυση του στρατιωτικού εξοπλισμού και της πολεμικής προετοιμασίας, είτε αντανακλά την ανάγκη διευκόλυνσης της επαναδιαπραγμάτευσης των γεωπολιτικών συσχετισμών.
Παράλληλα, η επικράτηση της ακροδεξιάς σε παγκόσμιο επίπεδο, ως μια ακόμη έκφανση του συστήματος, λειτουργεί ως άλλοθι του κράτους, άλλοτε εφαρμόζοντας υπό έναν «αντισυστημικό» μανδύα τη βία της πολιτικής του εις βάρος των καταπιεσμένων και απαλλάσσοντάς το από τη βρώμικη δουλειά και άλλοτε δηλώνοντας απερίφραστα τη στρατηγική του κεφαλαίου, υψώνοντας απροκάλυπτα τα χέρια σε ναζιστικούς χαιρετισμούς στις Ροτόντες της Ουάσινγκτον. Αυτή η δημιουργία της συνθήκης της εξαίρεσης και του διαχωρισμού μεταξύ ισχυρών και ανίσχυρων και ζωών που αξίζουν ή όχι να βιωθούν είναι και αυτή που γεννά τελικά τις συνθήκες ύπαρξης του πολέμου: Είτε ως απειλή ενός γενικευμένου πολέμου με οικουμενικούς όρους, που πλανάται πάνω απ’ τα κεφάλια των καταπιεσμένων, είτε ως πραγματικότητα, που λαμβάνει χώρα στα περιθώρια αυτού του κόσμου, εξαντλώντας τα όρια της βαρβαρότητας στα συντρίμμια της Γάζας και του Λίβανου.
Ο ίδιος κρατικός και παρακρατικός φασισμός που δολοφόνησε τον Παύλο Φύσσα, τον Κώστα Μανιουδάκη, τον Βασίλη Μάγγο, τον Ζακ Κωστόπουλο/Zackie Oh, τον Σαχζάτ Λουκμάν, τον Φραγκούλη, τον Σαμπάνη, τον Μοχάμεντ Καμράν Ασίκ και συνεχίζει να δολοφονεί, είναι υπεύθυνος για τα ρατσιστικά εγκλήματα που διαπράττονται στη Μεσόγειο, με κορυφαίο ντροπιαστικό παράδειγμα το ναυάγιο της Πύλου και το καθεστώς των pushback, των δολοφονιών και των βασανιστηρίων. Είναι αυτός από τον οποίο εκπορεύεται, αναπαράγεται και συντηρείται η πατριαρχία και η έμφυλη βία, είτε αυτή αποκρυσταλλώνεται στην επίσημη ρητορική των κυβερνώντων είτε συμβαίνει πίσω από τις κλειστές πόρτες.
Αναγνωρίζουμε αυτήν την κρατική πολιτική ανεξάρτητα από την εκάστοτε διαχείριση της εξουσίας, καθώς η απειλή της σύγχρονης δεξιάς και του νέο-φιλελευθερισμού ευνοήθηκε από την ηττοπάθεια και τη διάψευση των ελπίδων που δημιουργήθηκαν στο όνομα μιας δήθεν «αριστερόστροφης εξουσίας». Οι αυταπάτες που οδήγησαν στην απογοήτευση μεγάλης μερίδας της κοινωνίας αποτέλεσαν μόνο ένα πλατύσκαλο στην κατηφόρα που οδηγεί στον σύγχρονο ολοκληρωτισμό.
Η διεκδίκηση του δημόσιου χώρου στην πόλη μας, η αλληλεγγύη, η υπεράσπιση της ανθρώπινης αξιοπρέπειας και η συλλογική δράση είναι πολιτικές πράξεις, καθώς αντιστέκονται στην κρατική πολιτική της εξαθλίωσης, των κοινωνικών ανισοτήτων και του θανάτου. Σ’ αυτό το πλαίσιο, η διοργάνωση του 17ου Αντιρατσιστικού Φεστιβάλ στο Ρέθυμνο, που θα έχει ως κεντρικές θεματικές συζήτησης τον πόλεμο και την ανάδυση της ακροδεξιάς, αποσκοπεί στη δημιουργία ενός πεδίου συνάντησης και ζύμωσης για την ανάδειξη της ανάγκης συγκρότησης των κοινωνικών αντιστάσεων, μέσω της αυτοοργάνωσης, της συλλογικής δράσης και την αλληλεγγύης, που θέτουν ως προτεραιότητα αυτό που ονομάζουμε ανθρώπινη ιδιότητα.
Παρασκευή 23/05 – ΘΕΜΑΤΙΚΗ: ΠΟΛΕΜΟΣ
18:00 Ομιλίες:

Λαμπρινή Θωμά (δημοσιογράφος thePressProject)
Νίκος Κοσματόπουλος (καθηγητής ανθρωπολογίας στη Βηρυτό)
Συνέλευση Αλληλεγγύης στον Παλαιστινιακό Λαό (Ηράκλειο)

21:00 Live μουσική από

LYRIC BOMB
KAYHEAL X THLIVET
ΜΑRIA KOTI & SKIOUROI 5

Σάββατο 24/05 – ΘΕΜΑΤΙΚΗ: ΑΝΟΔΟΣ ΤΗΣ ΑΚΡΟΔΕΞΙΑΣ
16:45 Ιστορικός περίπατος:
«Ξεθάβοντας την Οθωμανική Κληρονομιά: Ιστορίες ενός άλλου Ρεθύμνου» (Έναρξη από το Δημοτικό Κήπο)
18:00 Ομιλίες:

Λουκάς Σταμέλος (OmniaTv)
Νίκος Σερντεδάκις (Καθηγητής Κοινωνιολογίας, Παν. Κρήτης)

21:00 Live με τους YARAMAN (Αντώνης Λεοντιάδης – λύρα, τραγούδι, Κώστας Γάλλιος -λαούτο, τραγούδι)

Παράλληλες δράσεις για παιδιά
Θα υπάρχει υλικό από συλλογικότητες της Κρήτης

Εξουσιαστικές συμπεριφορές δε θα γίνονται αποδεκτές

Ξεθάβοντας την οθωμανική κληρονομιά: Ιστορίες ενός «άλλου» Ρεθύμνου
2025-05-24 17:00 - 19:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Η Αντιφασιστική Ομάδα Εκπαιδευτικών Πρωτοβάθμιας και Δευτεροβάθμιας Εκπαίδευσης σας καλεί σε έναν ιστορικό περίπατο στην παλιά πόλη του Ρεθύμνου για να γνωρίσουμε τη “θαμμένη” οθωμανική κληρονομιά του τόπου μας μέσα από μια περιήγηση σε γειτονιές, σημεία και μνημεία των μουσουλμάνων Κρητικών μέχρι την ανταλλαγή των πληθυσμών του 1923.
Ο ιστορικός περίπατος θα διεξαχθεί το Σάββατο 24 Μαΐου, θα ξεκινήσει από το σιντριβάνι του Δημοτικού Κήπου και θα καταλήξει στην Πλατεία Μικρασιατών. Θα διαρκέσει περίπου 1,5 ώρα. Ώρα συγκέντρωσης από τις 16:45 έως τις 17:00 και έναρξη στις 17:00 ακριβώς.
Υπεύθυνος του ιστορικού περιπάτου θα είναι ο διδάκτωρ Οθωμανικής Ιστορίας και διδάσκων στο Τμήμα Ιστορίας και Αρχαιολογίας του Πανεπιστημίου Κρήτης Πέτρος Καστρινάκης.
Ο ιστορικός περίπατος διοργανώνεται στο πλαίσιο του 17ου Αντιρατσιστικού Φεστιβάλ Ρεθύμνου, το οποίο θα πραγματοποιηθεί στην πλατεία Μικρασιατών στις 23 και 24 Μαΐου. Μετά την περιήγηση θα ακολουθήσουν οι ομιλίες και οι συναυλίες του Φεστιβάλ

Εσπερίδα μνήμης Μάρκου Πολιουδάκη
2025-05-26 18:00 - 21:00 | Theartemis Palace, Μάρκου Πορτάλιου 26, Ρέθυμνο, Ρεθύμνου, 74100, Greece
Εσπερίδα αφιερωμένη στη μνήμη του Μάρκου Πολιουδάκη θα πραγματοποιηθεί τη Δευτέρα 26 Μαΐου 2025 στο συνεδριακό κέντρο του ξενοδοχείου «ΤHEARTEMIS», στα πλαίσια των εκδηλώσεων εορτασμού της 84ης Επετείου της Μάχης της Κρήτης.
Από τις 18:00 έως τις 21:00.
Συμμετέχουν:

Ζαχαρένια Σημανδηράκη, Ειδική Συνεργάτης Αρχείων του Κράτους.
Γιώργος Καλογεράκης, Δρ Πανεπιστημίου Ιωαννίνων και διευθυντής Δημοτικού Σχολείου Καστελλίου.
Νίκος Δερεδάκης, Δάσκαλος – Ιστορικός Ερευνητής-Συγγραφέας.
Μανούσος Κλάδος, Δημοσιογράφος –Πρόεδρος Ι.Λ.Ε.Ρ.
Κωστής Μεργέμογλου, Δημοτικός Σύμβουλος Ρεθύμνου -Λογοτέχνης.
Εύα Λαδιά, σ. Δημοσιογράφος-Ιστορική Ερευνήτρια.

Συντονίζει ο δημοσιογράφος Σταύρος Ρακιντζής.
Οργάνωση: ΜΝΗΜΕΣ ΟΛΟΚΑΥΤΩΜΑΤΩΝ ΚΑΙ ΜΑΡΤΥΡΙΚΩΝ ΧΩΡΙΩΝ Ν. ΡΕΘΥΜΝΟΥ
ΕΙΣΟΔΟΣ ΕΛΕΥΘΕΡΗ.

Εκδήλωση με θέμα «Η μνήμη ως αντίσταση»
2025-05-26 20:00 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Mε πρωτοβουλία του πρώην κοσμήτορα της Σχολής Κοινωνικών Επιστημών του Πανεπιστημίου Κρήτης Σκεύου Παπαϊωάννου θα πραγματοποιηθεί εκδήλωση με θέμα «Η μνήμη ως αντίσταση».
Θα παρουσιαστεί η κατοχή και αντίσταση, μετανάστευση και προσφυγιά, οικονομική κρίση και ελπίδα για έναν άλλο κόσμο ως συγκεκριμένη ουτοπία μέσα από μελοποιημένους στίχους και ποιήματα και οπτικοακουστικό υλικό.
Ελεύθερη είσοδος για όλους.
Δευτέρα 26 Μαΐου 2025 στις 20:00
Κέντρο Βυζαντινών Τεχνών (στην οδό Εθνικής Αντιστάσεως 84, στην παλιά πόλη του Ρεθύμνου)

Ιδέα και παρουσίαση της εκδήλωσης: Σκεύος Παπαϊωάννου. Τα κείμενα των τραγουδιών διαβάζουν συμμετέχουσες και συμμετέχοντες στην εκδήλωση.

Η εκδήλωση πραγματοποιείται σε συνεργασία με το Κέντρο Βυζαντινών Τεχνών και την Κινηματογραφική Λέσχη Ρεθύμνου.
Ο σχεδιασμός του σκίτσου στην αφίσα έγινε από τον Μανώλη Κουνδουράκη.

Η Θεατρική ομάδα Α.Ψ.Ε.Ν.Τ.Η παρουσιάζει θεατρικά κείμενα και ποιήματα με θέμα «ΕΙΡΗΝΗ»
2025-05-26 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Θεατρική ομάδα Α.Ψ.Ε.Ν.Τ.Η. (Από Ψυχής Εθελοντής Νέος Τώρα Ηθοποιός) του Οικογενειών και φίλων για την Ψυχική Υγεία (Σ.Ο.Φ.Ψ.Υ.) Ν. Ρεθύμνου, κλείνοντας τον φετινό κύκλο συναντήσεών της παρουσιάζει θεατρικά κείμενα και ποιήματα με το θέμα «ΕΙΡΗΝΗ», με συντονιστή/σκηνοθέτη τον Βαγγέλη Λιοδάκη, τη Δευτέρα26 Μαΐου & ώρα 20.00, στο Σπίτι Πολιτισμού, με ελεύθερη είσοδο.
Η παρουσίαση εντάσσεται στο πλαίσιο των δράσεων ευαισθητοποίησης της Ευρωπαϊκής Εβδομάδας για την Ψυχική Υγεία, που συνδιοργανώνουν ο Δήμος Ρεθύμνης, το Τμήμα Ψυχολογίας του Πανεπιστημίου Κρήτης και ο Σ.Ο.Φ.Ψ.Υ Ρεθύμνου.
Οι δράσεις τελούν υπό την αιγίδα του Ιατρικού Συλλόγου Ρεθύμνου.

Έκθεση με θέμα «Πολιτική και Κοινωνία στην Κρητική Πολιτεία 1898-1913»
2025-05-27 09:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η έκθεση «Πολιτική και Κοινωνία στην Κρητική Πολιτεία 1898-1913» φιλοξενείται στο Σπίτι του Πολιτισμού, στην Παλιά πόλη του Ρεθύμνου.
Την έκθεση επιμελήθηκαν το Ίδρυμα της Βουλής των Ελλήνων για τον Κοινοβουλευτισμό και τη Δημοκρατία και το Εθνικό Ίδρυμα Ερευνών & Μελετών «Ελευθέριος Κ. Βενιζέλος» και έχει ήδη παρουσιαστεί στην Αθήνα, τα Χανιά και το Ηράκλειο.
Στο Ρέθυμνο συνδιοργανώνεται με τον Δήμο Ρεθύμνου και το Ιστορικό και Λαογραφικό Μουσείο Ρεθύμνου.
Η έκθεση παρακολουθεί, σε συνδυασμό με τα μεγάλα πολιτικά και στρατιωτικά γεγονότα, τη σταδιακή συγκρότηση της νεοσύστατης κρατικής οντότητας, μέσα από τους θεσμούς που δημιουργούνται. Παράλληλα, προβάλλει όψεις της αγροτικής και αστικής ζωή της περιόδου, τις εξελίξεις στην κοινωνία, τα επιτεύγματα στον πολιτισμό και την παιδεία. Ο επισκέπτης, μέσα από τα πρωτότυπα τεκμήρια και τις αναπαραγωγές σπάνιου φωτογραφικού υλικού, μπορεί να αποκτήσει μια ζωντανή αίσθηση του ιστορικού χρόνου και της κοινωνίας της Κρήτης, στο γύρισμα του 19ου προς τον 20ό αιώνα.
Το υλικό της έκθεσης αποτελείται από πρωτότυπα τεκμήρια και αναπαραγωγές σπάνιου φωτογραφικού υλικού. Προέρχεται από τα αρχεία του Εθνικού Ιδρύματος «Ελευθέριος Κ. Βενιζέλος», από τη Συλλογή της Ισμήνης Κριάρη, τα φωτογραφικά αρχεία του Μουσείου Μπενάκη, το Μορφωτικό Ίδρυμα Εθνικής Τραπέζης/Ελληνικό Λογοτεχνικό και Ιστορικό Αρχείο, τη Συλλογή Έργων Τέχνης της Alpha Bank, το Ιστορικό και Λαογραφικό Μουσείο Ρεθύμνου και τη Βιβλιοθήκη της Βουλής των Ελλήνων.
Σπίτι του Πολιτισμού – Δήμος Ρεθύμνου
Διάρκεια έκθεσης: 14/4/2025 – 27/05/2025
Δευτέρα – Παρασκευή: 09:00 – 14:00 & 19:00 – 21:00
Είσοδος ελεύθερη

Ομιλία - συζήτηση με θέμα: "Σεξουαλική εκπαίδευση: Ο ρόλος της οικογένειας και του σχολείου"
2025-05-28 18:30 | 16ο Δημοτικό Σχολείο Ρεθύμνου, Ιεράς Μητροπόλεως 11, Ρέθυμνο, Ρεθύμνου, 74132, Greece
Οι Σύλλογοι Γονέων και Κηδεμόνων του 16ου, 15ου και 13ου Δημοτικού Σχολείου Ρεθύμνου μαζί με την Επιτροπή Διεπιστημονικής Υποστήριξης (ΕΔΥ) των σχολείων συνδιοργανώνουν μία ομιλία – συζήτηση με θέμα: “Σεξουαλική εκπαίδευση: Ο ρόλος της οικογένειας και του σχολείου”.
Ομιλήτρια θα είναι η Δρ κα Μαργαρίτα Γερούκη, εκπαιδευτικός με την υποστήριξη της κας Ειρήνης Μανωλά, ψυχολόγου και της κας Νάντιας Μανιουδάκη, κοινωνικής λειτουργού.
Σας προσκαλούμε την Τετάρτη 28 Μαΐου 2025 και ώρα 18:30 στο Αμφιθέατρο του 16ου Δημοτικού Σχολείου (Τίμιος Σταυρός, Ιεράς Μητροπόλεως 15).

Το θέμα «Οικολογία & Περιβαλλοντικά Κινήματα» στις «Βραδιές Οικολογίας» που διοργανώνονται στο Ρέθυμνο
2025-05-28 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το θέμα «Οικολογία & Περιβαλλοντικά Κινήματα» θα τεθεί στο επίκεντρο των εισηγήσεων και του διαλόγου που θα αναπτυχθεί στην επόμενη εκδήλωση του προγράμματος «Βραδιές Οικολογίας» που συνδιοργανώνουν ο Δήμος Ρεθύμνης και το Πανεπιστήμιο Κρήτης, την Τετάρτη 28 Μάϊου 2025, στις 7:30 μ.μ. στο Πολιτιστικό Κέντρο «ΞΕΝΙΑ», στο Ρέθυμνο.
Για ακόμα μια φορά διακεκριμένοι επιστήμονες θα ανοίξουν τον διάλογο με τις εισηγήσεις τους σε σειρά κρίσιμων θεμάτων που άπτονται του κρίσιμου αντικειμένου της εκδήλωσης.
Ειδικότερα, ο Διδάσκων στο Τμήμα Κοινωνιολογίας του Πανεπιστημίου Κρήτης Γιώργος Βελεγράκης θα αναπτύξει το θέμα «Το «παράδοξο» της κλιματικής αλλαγής: Τα περιβαλλοντικά κινήματα σε σύγκρουση με τις πολιτικές για το κλίμα».
Στην συνέχεια ο Επίκουρος Καθηγητής του Τμήματος Κοινωνιολογίας του Πανεπιστήμιο Κρήτης Λεωνίδας Οικονομάκης θα πραγματοποιήσει ομιλία με τίτλο: «Ενεργειακή μετάβαση, εξορυκτισμοί και αντιστάσεις. Η εικόνα από την Κεντρική και Νότιο Αμερική».
Επίσης, ο Καθηγητής του Τμήματος Κοινωνιολογίας του Πανεπιστημίου Κρήτης Νίκος Σερντεδάκις θα έχει ομιλία με θέμα: «Το περιβαλλοντικό κίνημα ανάμεσα στην θεσμοποίηση και τον ριζοσπαστισμό».
Το συντονισμό της εκδήλωσης καθώς και το σχολιασμό επί των εισηγήσεων έχει αναλάβει ο κ. Στέργιος Πυρίντσος, Καθηγητής Βιολογίας στο Πανεπιστήμιο Κρήτης.
Οι «Βραδιές Οικολογίας» πραγματοποιούνται μέσω της σύμπραξης και συνεργασίας του Βοτανικού Κήπου Π.Κ., της Κοσμητείας Σχολής Επιστημών Αγωγής, του Προγράμματος Μεταπτυχιακών Σπουδών «Πράσινη Βιολογία» του Π.Κ. και του Τμήματος Παιδείας Δήμου Ρεθύμνης, με τη συμμετοχή της εθελοντικής ομάδας «Νοιάζομαι και δρω».

Ξενάγηση στην έκθεση ΕΙΣΑΙ ΟΤΙ ΦΟΡΑΣ στο Μουσείο Σύγχρονης Τέχνης Κρήτης
2025-05-28 19:30 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Σας προσκαλούμε στο στο Μουσείο Σύγχρονης Τέχνης Κρήτης την Τετάρτη, 28 Μαΐου 2025, 19:30 για μία ξενάγηση στην έκθεση: ΕΙΣΑΙ ΟΤΙ ΦΟΡΑΣ / WHAT YOU WEAR IS WHAT YOU ARE
Επιμέλεια: Μαρία Μαραγκού, Μαρία Παναγίδου, Σταύρος Καβαλλάρης
Το Μουσείο Σύγχρονης Τέχνης Κρήτης στο Ρέθυμνο, θα πραγματοποιήσει ξενάγηση για το κοινό, στην περιοδική του έκθεση που παρουσιάζει με τίτλο ΕΙΣΑΙ ΟΤΙ ΦΟΡΑΣ / WHAT YOU WEAR IS WHAT YOU ARE, με τη συμμετοχή Ελλήνων και ξένων καλλιτεχνών.
Η ξενάγηση θα πραγματοποιηθεί από την Καλλιτεχνική Διευθύντρια του Μ.Σ.Τ. Κρήτης και επιμελήτρια της έκθεσης, Μαρία Μαραγκού, την Τετάρτη 28 Μαΐου 2025, στις 19:30, στους εκθεσιακούς χώρους του Μουσείου Σύγχρονης Τέχνης Κρήτης, στην οδό Μεσολογγίου 32.
Η έκθεση διερευνά την αμφίδρομη σχέση της μόδας με τη σύγχρονη τέχνη μέσα από έργα 32 καλλιτεχνών και σχεδιαστών, Ελλήνων και ξένων, ακόμα κι’ όταν το ρούχο απουσιάζει. Είναι ένα on going project που ευελπιστεί να καταδείξει πως αυτό το ταυτοτικό στοιχείο, μετουσιώνεται σε έργο τέχνης.

Αναπόσπαστο μέρος της έκθεσης, το ειδικό αφιέρωμα στη μεγάλη Ρεθύμνια σχεδιάστρια μόδας Σοφία Κοκοσαλάκη με τη διεθνή ακτινοβολία που τίμησε την Ελλάδα απανταχού και που δυστυχώς έφυγε πολύ νωρίς.
Με την έκθεση ΕΙΣΑΙ ΟΤΙ ΦΟΡΑΣ οι επιμελητές, Μαρία Μαραγκού, Μαρία Παναγίδου και Σταύρος Καβαλλάρης, επιχειρούν να αναδείξουν την αμφίδρομη σχέση της μόδας και των προκλήσεων της εποχής μας όπως αυτές εκφράζονται, και επηρεάζονται από τη σύγχρονη τέχνη και τους προβληματισμούς που νεωτεριστικά αυτή προβάλλει.
Τα έργα της έκθεσης προέρχονται από το Εθνικό Μουσείο Σύγχρονης Τέχνης (ΕΜΣΤ), το Μουσείο Σύγχρονης Τέχνης Κρήτης (ΜΣΤΚ), τον Φορέα Σύγχρονου Πολιτισμού ATOPOS, αίθουσες τέχνης, ιδιωτικές συλλογές και τους καλλιτέχνες.
Η έκθεση πραγματοποιείται υπό την αιγίδα και τη στήριξη του Υπουργείου Τουρισμού. H έκθεση υλοποιείται με την υποστήριξη του Οργανισμού Πολιτισμού και Ανάπτυξης ΝΕΟΝ.

Περισσότερες πληροφορίες για την έκθεση στο www.cca.gr.
Η είσοδος για την ξενάγηση θα είναι ελεύθερη.
(Photo captions: Bill Georgoussis, Sophia Kokosalaki)
ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ
Δήμος Ρεθύμνης – Διεύθυνση Πολιτισμού – Τμήμα Μουσείων
Μεσολογγίου 32, 74 100 Ρέθυμνο
Τ: +30 28310 52530 – E-mail: info@cca.gr

«Ρεθυμνιακά»: Παρουσίαση του νέου βιβλίου του Γιάννη Παπιομύτογλου
2025-05-28 20:00 | Ιστορικό και Λαογραφικό Μουσείο Ρεθύμνου, Historical and Folklore Museum of Rethymno, Rethymno, Ρεθύμνου, 74131, Greece
Στο πλαίσιο του φεστιβάλ «Ημέρες Ρεθύμνου 2025», οι εκδόσεις Γραφοτεχνική παρουσιάζουν το βιβλίο του Γιάννη Ζ. Παπιομύτογλου, «Ρεθυμνιακά. Μικρά κείμενα για το Ρέθυμνο και τους ανθρώπους του».
Η εκδήλωση θα πραγματοποιηθεί την Τετάρτη 28 Μαΐου 2025, ώρα 20:00 στον κήπο του Ιστορικού και Λαογραφικού Μουσείου, Ρεθύμνου, στην παλιά πόλη.
Για το βιβλίο και τον συγγραφέα του μιλούν η ιστορικός Ασπασία Παπαδάκη και ο ερευνητής – συγγραφέας Χάρης Στρατιδάκης.
Ο Γιάννης Ζ. Παπιομύτογλου γεννήθηκε το 1945 στο Ρέθυμνο, όπου και ολοκλήρωσε τις εγκύκλιες σπουδές του. Σπούδασε πολιτικές επιστήμες στην Πάντειο, εργαζόμενος παράλληλα.
Διορίστηκε το 1976 στη Δημόσια Βιβλιοθήκη Ρεθύμνης, στην οποία υπηρέτησε ως διευθυντής μέχρι το 2010, όποτε και συνταξιοδοτήθηκε. Επί των ημερών του, η βιβλιοθήκη γνώρισε μεγάλη ανάπτυξη, με αποτέλεσμα σήμερα να συγκαταλέγεται στις μεγαλύτερες και καλύτερα οργανωμένες επαρχιακές βιβλιοθήκες της χώρας.
Παράλληλα διατέλεσε επί πολλά χρόνια μέλος του Δ.Σ και αντιπρόεδρος της ιστορικής και λαογραφικής εταιρείας Ρεθύμνης και συμμετείχε ενεργά στην έκδοση και κυκλοφορία του περιοδικού της, Κρητολογικά Γράμματα. Είναι συντάκτης του 20ού τόμου του περιοδικού αυτού, ο οποίος περιέχει το ευρετήριο των προηγούμενων 19 τόμων.
Έχει εκδώσει δύο σημαντικές για την νεότερη ιστορία του Ρεθύμνου συλλογές εγγράφων: «Έγγραφα Ιεροδικείου Ρεθύμνης» (Δημόσια κεντρική Βιβλιοθήκη Ρεθύμνου, 1995) και «Ημερήσιες Διατάξεις της Ρώσικης Διοίκησης στο Ρέθυμνο» (Δημόσια κεντρική Βιβλιοθήκη Ρεθύμνου, 2007).
Έχει λάβει μέρος σε πολλά συνέδρια και ημερίδες και έχει δημοσιεύσει κείμενα και άρθρα που αφορούν κυρίως το Ρέθυμνο και τους ανθρώπους του.

3ο Φεστιβάλ Παιδικού Βιβλίου στο Ρέθυμνο
2025-05-30 09:00 | Γωνιά, Γωνιά, Γωνιά Ρεθύμνου, Ρεθύμνου, 74100, Ελλάδα
Με μεγάλο ενθουσιασμό, οι Εκδόσεις Βιβλιοσκόπιο, τα ιδιωτικά σχολεία «Παραμυθένιος Κόσμος» & «Παραμυθένιο Νηπιαγωγείο» και ο Δήμος Ρεθύμνου διοργανώνουν το 3ο Φεστιβάλ Παιδικού Βιβλίου στις 30, 31 Μαΐου & 1 Ιουνίου 2025.
Το φεστιβάλ απευθύνεται σε παιδιά προσχολικής ηλικίας και Δημοτικού, γονείς και εκπαιδευτικούς, αλλά και σε όλους όσοι πιστεύουν στη μαγεία των παραμυθιών!
Δείτε το αναλυτικό πρόγραμμα των εκδηλώσεων που θα γεμίσουν το Ρέθυμνο με λέξεις, χρώματα, φαντασία και παιδικά χαμόγελα!
Λόγω καιρού, η έναρξη του 3ου Φεστιβάλ Παιδικού Βιβλίου μεταφέρεται από την αυλή του Νηπιαγωγείου Γωνιάς στην αίθουσα εκδηλώσεων του Δημοτικού Σχολείου Γωνιάς!
Σας υπενθυμίζουμε να προσέχετε τις ενδείξεις στο πρόγραμμα σχετικά με τους χώρους διεξαγωγής κάθε δράσης, ώστε να ξέρετε πού βρίσκεται το κάθε τι.

Αρχαιολογικοί Διάλογοι 2025: Ξενάγηση στην παλιά πόλη του Ρεθύμνου
2025-05-30 17:00 - 18:00 | Παλιά πόλη Ρέθυμνο, Παλιά πόλη Ρέθυμνο, Ρέθυμνο, Ρεθύμνου, 74100, Ελλάδα
Ξενάγηση στην παλιά πόλη του Ρεθύμνου, από τον αρχαιολόγο Κώστα Γιαπιτσόγλου.
Ημερομηνία: Παρασκευή 30 Μαΐου
Ώρα: 17:00-18:00
Σημείο συνάντησης: Πλατεία Τεσσάρων Μαρτύρων, μπροστά από τη Μεγάλη Πόρτα

Αρχαιολογικοί Διάλογοι 2025: Βιωματική δράση «Τα Μνημεία Αφηγούνται την Ιστορία της Πόλης τους»
2025-05-31 10:00 - 12:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Βιωματική δράση: «Τα Μνημεία Αφηγούνται την Ιστορία της Πόλης τους»
Η εκπαιδευτική βιωματική δράση «Τα Μνημεία Αφηγούνται την Ιστορία της Πόλης τους» θα πραγματοποιηθεί ως μέρος των παράλληλων εκδηλώσεων των Αρχαιολογικών Διαλόγων 2025. Η δράση απευθύνεται σε όσους έχουν την επιθυμία να αλληλεπιδράσουν με την πόλη του Ρεθύμνου και την αρχιτεκτονική/πολιτιστική της κληρονομιά, μέσα από ένα διαδραστικό παιχνίδι επιτόπιας έρευνας στα γνωστότερα μνημεία της Παλιάς Πόλης και τις αφηγήσεις που φέρουν.
ΣΗΜ. Προτείνεται στους συμμετέχοντες να φορούν καπέλο, άνετα ρούχα και να έχουν μαζί τους νερό. Θα τηρηθεί σειρά προτεραιότητας, με μέγιστο αριθμό συμμετεχόντων τα 20 άτομα.
Για περισσότερες πληροφορίες και κράτηση θέσης: 6980743260, Κωνσταντίνα Μαρκόγλου, Αρχαιολόγος, απόφοιτη του ΔΠΜΣ Διαχείριση Μνημείων & δημιουργός της σελίδας HERITAGEnt
Ημερομηνία: Σάββατο 31 Μαΐου 2025
Ώρα: 10:00-12:00 (διάρκεια: περίπου 2 ωρών)
Σημείο Εκκίνησης & Λήξης: Πλατεία Μικρασιατών

Ημερίδα με θέμα «Η προβληματική της βίας και του εκφοβισμού: Νεανική παραβατικότητα και σύγχρονο σχολείο»
2025-05-31 10:00 - 13:30 | Παναγιά Χαρακιανή, Ευρωπαϊκός ΟΔ, Ρεθύμνης, 740 52, Greece
Ημερίδα διοργανώνει ο Παγκρήτιος Σύνδεσμος Θεολόγων σε συνδιοργάνωση με τη Σχολή Γονέων της Ιεράς Μητροπόλεως Ρεθύμνης και Αυλοποτάμου με θέμα «Η προβληματική της βίας και του εκφοβισμού: Νεανική παραβατικότητα και σύγχρονο σχολείο».
Η ημερίδα θα πραγματοποιηθεί το Σάββατο, 31 Μαΐου, 10:00 – 13:30, στην Αίθουσα Εκδηλώσεων του Ιερού Προσκυνήματος Παναγίας Χαρακιανής, της Ιεράς Μονής Ατάλης – Μπαλή (επί της Εθνικής Οδού).

3ο Φεστιβάλ Παιδικού Βιβλίου στο Ρέθυμνο
2025-05-31 10:00 - 21:30, 2025-06-01 10:30 - 21:00 | 2ο Δημοτικό Σχολείο Ρεθύμνου, Δημοκρατίας 1, Ρέθυμνο, Ρεθύμνου, 74100, Ελλάδα
Με μεγάλο ενθουσιασμό, οι Εκδόσεις Βιβλιοσκόπιο, τα ιδιωτικά σχολεία «Παραμυθένιος Κόσμος» & «Παραμυθένιο Νηπιαγωγείο» και ο Δήμος Ρεθύμνου διοργανώνουν το 3ο Φεστιβάλ Παιδικού Βιβλίου στις 30, 31 Μαΐου & 1 Ιουνίου 2025.
Το φεστιβάλ απευθύνεται σε παιδιά προσχολικής ηλικίας και Δημοτικού, γονείς και εκπαιδευτικούς, αλλά και σε όλους όσοι πιστεύουν στη μαγεία των παραμυθιών!
Δείτε το αναλυτικό πρόγραμμα των εκδηλώσεων που θα γεμίσουν το Ρέθυμνο με λέξεις, χρώματα, φαντασία και παιδικά χαμόγελα!
Σας υπενθυμίζουμε να προσέχετε τις ενδείξεις στο πρόγραμμα σχετικά με τους χώρους διεξαγωγής κάθε δράσης, ώστε να ξέρετε πού βρίσκεται το κάθε τι.

Αρχαιολογικοί Διάλογοι 2025: Oμαδική εικαστική έκθεση «Θραύσματα»
2025-05-31 16:00 - 21:00 | Καλλιτεχνικός Σταθμός Ρεθύμνου ΑΣΚΤ, Rethimno, Ρεθύμνου, 741 32, Greece
Αρχαιολογικοί Διάλογοι 2025: «Θραύσματα», ομαδική εικαστική έκθεση
Στην ομαδική καλλιτεχνική έκθεση με τίτλο «Θραύσματα» (“Fragments”) παρουσιάζονται τα εικαστικά αποτελέσματα ενός εργαστηρίου, υπό την καθοδήγηση και την επίβλεψη του Αναπληρωτή Καθηγητή της Ανώτατης Σχολής Καλών Τεχνών Κώστα Χριστόπουλου. Το εργαστήριο διεξήχθη καθ’ όλη τη διάρκεια του εαρινού εξαμήνου του ακαδ. έτους 2024-2025 και ολοκληρώνεται στον Καλλιτεχνικό Σταθμό της ΑΣΚΤ στο Ρέθυμνο, με τη συμμετοχή αποφοίτων και φοιτητριών/ητών του Η’ Εργαστηρίου Ζωγραφικής.
Κατά τη διάρκεια του εργαστηρίου (workshop), η ιδέα του αρχαιολογικού θραύσματος και οι εκάστοτε ιδεολογικές χρήσεις της, βρήκε εφαρμογές σε θέματα που σχετίζονται, ανάμεσα σε άλλα, πέρα και έξω από τις προφανείς της προεκτάσεις, με τις θετικές επιστήμες, το θέατρο, τη λογοτεχνία και τη φιλοσοφία.

Συμμετέχουν: Όλγα Βλάσση, Τάσος Δαρειώτης, Στέλλα Θεοδοσιάδου, Όλια Κοντογιάννη, Λευτέρης Κοντοπόδης, Φώτης Κοροσιάδης, Ορέστης Λαδένης, Στέφανος Λεβίδης & Μαρία Παπανικολάου, Έλλη Μέμμου, Βενετία Μολίν και Αντιγόνη Ξηρογιάννη.
Συνεπίβλεψη και συνδιοργάνωση: Στέφανος Λεβίδης & Μαρία Παπανικολάου
Διάρκεια: Παρασκευή 30 Μαΐου, Σάββατο 31 Μαΐου και Κυριακή 1 Ιουνίου 2025, 16.00-21.00 (και κατόπιν συνεννόησης).
Τόπος: Καλλιτεχνικός Σταθμός Ανώτατης Σχολής Καλών Τεχνών, Λόφος Εβλιγιά, Ρέθυμνο

Αρχαιολογικοί Διάλογοι 2025: Υπαίθρια περιήγηση στο campus του Γάλλου
2025-06-01 09:00 - 10:30 | Παλιά πόλη Ρέθυμνο, Παλιά πόλη Ρέθυμνο, Ρέθυμνο, Ρεθύμνου, 74100, Ελλάδα
Μια περιήγηση στα ερείπια του μέλλοντος. Φωτοβολταϊκά, αμφιθέατρα και τα μετέωρα τοπία της Μεσογείου (υπαίθρια περιήγηση στο campus του Γάλλου)
Μην αμελήσετε, Πάρτε μαζί σας νερό, Το μέλλον μας έχει πολλή ξηρασία έγραφε ο ποιητής Μιχάλης Κατσαρός.
Στην περιήγηση, που θα αρχίσει από την είσοδο της πανεπιστημιούπολης του Γάλλου, θα περιπλανηθούμε στο campus με μια κριτική και αναστοχαστική ματιά. Περνώντας από διάφορα σημεία ενδιαφέροντος, θα εξερευνήσουμε τις δυνατότητες ενός μεσογειακού τοπίου στον απόηχο της μακράς διάρκειας να λειτουργήσει ως ανοικτό εργαστήρι αρχαιολογίας του τοπίου, ως μονάδα παραγωγής ΑΠΕ μέσω φωτοβολταϊκών και ως εργοτάξιο κατασκευής νέων αμφιθεάτρων και φοιτητικών κατοικιών για την πανεπιστημιακή κοινότητα. Η ιδιότυπη αυτή περιήγηση θα περιλαμβάνει σημεία ξενάγησης, σημεία συζήτησης και σημεία προσωπικής εξερεύνησης του τοπίου.
ΣΗΜ.: Για την περιήγηση, μην αμελήσετε να πάρετε μαζί σας νερό, να φοράτε άνετα, κλειστά, παπούτσια και καπέλο. Διάρκεια περ. 1ω 30λ.
Διοργάνωση: Φαίδων Μουδόπουλος-Αθανασίου
Ημερομηνία: Κυριακή 1 Ιουνίου
Ώρα: 9:00-10:30
Σημείο εκκίνησης: είσοδος Πανεπιστημιούπολης

H 4η Έκθεση Βιβλίου των εκδόσεων της Σύγχρονης Εποχής στο Ρέθυμνο
2025-06-03 17:00 - 20:30, 2025-06-04 17:00 - 20:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Η Τ.Ε. Ρεθύμνου του ΚΚΕ, στα βήματα των προηγούμενων επιτυχημένων εκθέσεων, διοργανώνει και φέτος τη 4η Έκθεση Βιβλίου των εκδόσεων της Σύγχρονης Εποχής, στην πόλη του Ρεθύμνου.
Η έκθεση θα διαρκέσει από τις 2 μέχρι 4 Ιουνίου 2025 στον Δημοτικό Κήπο του Ρεθυμνου. Ώρες λειτουργίας: Δευτ., Τρ., Τετ., 17.00- 20.30
Στο χώρο της Έκθεσης Βιβλίου θα πραγματοποιηθούν οι παρακάτω βιβλιοπαρουσιάσεις:

Τρίτη 03/06 στις 18.30: «Το Παλαιστινιακό Ζήτημα. Ιστορική αναδρομή στις ρίζες και την εξέλιξή του», την παρουσίαση του βιβλίου θα κάνει ο ίδιος ο συγγραφέας του Αναστάσης Γκίκας.
Τετάρτη 04/06 στις 18.30: Β.Μ. Μολότοφ «Προς την ΚΕ του ΚΚΣΕ (1965)», την παρουσίαση του βιβλίου θα κάνει ο Δημήτρης Δημουλάς, μέλος της Επιτροπής Περιοχής Κρήτης.

Κατά την διάρκεια της έκθεσης, ο επισκέπτης θα έχει την ευκαιρία να έρθει σε επαφή με τις εκδόσεις της «Σύγχρονης Εποχής», με έμφαση ιδιαίτερα στα έργα των Μαρξ, Ένγκελς και Λένιν καθώς και κορυφαίων διανοητών της παγκόσμιας και εγχώριας σκέψης. Ξεχωριστή θέση θα έχει το παιδικό και εφηβικό βιβλίο, αναπόσπαστη πλευρά της εκδοτικής προσπάθειας της Σύγχρονης Εποχής. Ακόμα θα υπάρχουν πλήθος άλλα έργα της ελληνικής και παγκόσμιας προοδευτικής πεζογραφίας και ποίησης. Ο αναγνώστης θα μπορεί να προμηθευθεί επίσης τα νέα βιβλία της «Σ.Ε.», έργα που εκδόθηκαν στη διάρκεια των προηγούμενων μηνών.
Η έκθεση συμπληρώνεται από μία μεγάλη ποικιλία σε έργα φιλοσοφίας, οικονομίας, κοινωνιολογίας, ψυχολογίας, βιβλία για την παιδεία, την τέχνη και τον πολιτισμό, λευκώματα, χρονικά. Πλήρης κατάλογος: sep.gr
Επιπλέον, ο επισκέπτης θα έχει την ευκαιρία να παραγγείλει πολύτομα έργα, όπως το “Κεφάλαιο” του Μάρξ ή το “Δοκίμιο Ιστορίας του ΚΚΕ”.
Επίσης, θα δίνεται η δυνατότητα συνδρομής στη “Σύγχρονη Εποχή”, στη “Κομμουνιστική Επιθεώρηση”, και στα “Θέματα Παιδείας”.
2-4 Ιουνίου 17:00-20:30 – Δημοτικός Κήπος, Ρέθυμνο

Γιορτινό κλείσιμο της χρονιάς από το 15ο Δημοτικό Σχολείο Ρεθύμνου
2025-06-04 19:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η σχολική κοινότητα του 15ου Δημοτικού Σχολείου Ρεθύμνου σας προσκαλεί να γιορτάσουμε μαζί τη δημιουργικότητα και τα επιτεύγματα των μαθητών μας μέσα από δύο ξεχωριστές εκδηλώσεις.

Την Τετάρτη 4 Ιουνίου 2025, από τις 19:00 έως τις 21:00, στο Σπίτι του Πολιτισμού, θα παρουσιαστούν σχολικά προγράμματα της χρονιάς με τη θεατρική παράσταση «Ο κύκλος με την Κιμωλία» και τη μουσική παράσταση «Σε στυλ … fusion!!».
Την Πέμπτη 12 Ιουνίου 2025, στις 19:45, στον χώρο του σχολείου, θα πραγματοποιηθεί έκθεση εικαστικών, καθώς και η τελετή λήξης του σχολικού έτους, με αποκορύφωμα την τελετή αποφοίτησης των μαθητών της Στ’ τάξης.

Η παρουσία όλων θα είναι ιδιαίτερη τιμή για το σχολείο.

Παρουσίαση του βιβλίου της Μαίρης Παυλιδάκη «Βαλς κάρδαμου κανέλας»
2025-06-04 20:00 - 22:00 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
Tο βιβλίο της Μαίρης Παυλιδάκη «Βαλς κάρδαμου κανέλας» θα παρουσιαστεί στο Τζεπέτο, την Τετάρτη 4 Ιουνίου, στις 20:00.
Ομιλητές: Δήμητρα Κατσούλη και Μιχάλης Παπαδογιάννης.
Απαγγέλουν: Αποστόλης Κουγιτάκης και Μαριάννα Κουγιτάκη.

Εκδήλωση λήξης του Εκπαιδευτικού Περιβαλλοντικού Προγράμματος «Αλλάζω συνήθειες, σώζω τον πλανήτη»
2025-06-10 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Δήμος Ρεθύμνης σας προσκαλεί στην εκδήλωση λήξης του Εκπαιδευτικού Περιβαλλοντικού Προγράμματος «Αλλάζω συνήθειες, σώζω τον πλανήτη», που υλοποιεί η Διεύθυνση Περιβάλλοντος του Δήμου Ρεθύμνης σε συνεργασία με τη Διεύθυνση Πρωτοβάθμιας Εκπαίδευσης Ρεθύμνου και θα πραγματοποιηθεί την Τρίτη 10 Ιουνίου 2025 και ώρα 19:00, στο Σπίτι του Πολιτισμού.

Η έκθεση «Μοντέρνα Μινωική Τέχνη» του Thomas Kiss φιλοξενείται στην Art Gallery Μορφές
2025-06-11 09:00 - 14:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Art Gallery Morfes
(Γοβατζιδάκη 18,Παλιά Πόλη Ρέθυμνο)
23.05 έως 11.06.2025

Thomas Kiss, «Μοντέρνα Μινωική Τέχνη», επιμέλεια – οργάνωση Ηλίας Ηλιάκης
Η αποκαλούμενη μινωική τέχνη αποτελεί ακρογωνιαίο λίθο του παρελθόντος, αλλά και γέφυρα για τη «μοντέρνα» τέχνη του 19ου και 20ου αιώνα.
Είναι δύσκολο να φανταστούμε ότι οι τοιχογραφίες του Ανακτόρου της Κνωσσού – της Μέσης Μινωικής Περιόδου – αλλά και οι τοιχογραφίες της Θήρας, φέρουν τέτοιου είδους καλλιτεχνικά χαρακτηριστικά τα οποία είναι κοινά με τα έργα του Ανρί Ματίς.
Υπάρχει τεράστια χρονική απόσταση μεταξύ του 1720/1470 π.Χ. και της εποχής του Ματίς (1869-1954). Τους καλλιτέχνες, όμως, καθώς και τον ίδιο τον χρόνο δεν τους αφορά και δεν τους ενδιαφέρει η κυριολεκτική «έννοια του χρόνου», αλλά δουλεύουν σύμφωνα με τη φαντασία και το ταλέντο τους.
Δεν χωράει αμφιβολία ότι η Αιγυπτιακή τέχνη είχε τεράστια επιρροή στα κρητικά έργα τέχνης, αλλά και το γεγονός ότι οι ζωγράφοι της Κνωσσού και της Θήρας είχαν μεγάλο ταλέντο και φαντασία. Η σύνδεση μεταξύ χρώματος και γραμμών, τα περιγράμματα, η ακολουθία του ρυθμού των γραμμών, οι πίνακες με καθαρά χρώματα – όπως για παράδειγμα η ύπαρξη ομογενών χρωματικών ζωνών – και παράλληλα, η εμφάνιση αφηρημένων εννοιών σε σχέση με το θέμα της συνολικής σύνθεσης ήταν προπομποί για την τέχνη του μακρινού μέλλοντος.
Ο παρόν εικαστικός καλλιτέχνης επιθυμεί να αναδείξει τη σημασία των έργων αυτών, δίνοντάς τους μία νέα, σύγχρονη ερμηνεία και την ίδια στιγμή να εγκαθιδρύσει τον επονομαζόμενο όρο «Μοντέρνα Μινωική Τέχνη».
Μετά την τελετή εγκαινίων της έκθεσης, θα πραγματοποιηθεί ηλεκτρογραφική προβολή διάρκειας μίας ώρας, που θα παίζει τις επιτυχίες του ροκ συγκροτήματος OMEGA.
Η ηλεκτρογραφική τέχνη – γνωστή και ως Art Electro Image – θεμελιώθηκε από τον Joseph Kadar (Kádár József) στο Παρίσι, όπου και εγκαταστάθηκε μετά τη μετανάστευσή του από την Ουγγαρία. Εκεί αναδείχθηκε σε έναν διεθνώς αναγνωρισμένο εικαστικό καλλιτέχνη.
Η μορφή της κινούμενης ηλεκτρογραφίας αναπτύχθηκε στην Ουγγαρία από τους Barnabas Kiss και Thomas Kiss, οι οποίοι πραγματοποίησαν σειρά εκθέσεων σε γκαλερί κυρίως στην Αυστρία και την Ουγγαρία. Το έργο τους χαρακτηρίζεται από πολυμορφία στην οπτική προσέγγιση, η οποία μεταβάλλεται ανάλογα με το είδος της μουσικής που συνοδεύει τις προβολές.
Με ιδιαίτερη χαρά ανακοινώνουμε ότι αυτή η πρωτοποριακή μορφή τέχνης θα παρουσιαστεί για πρώτη φορά στην Ελλάδα, στη γκαλερί ΜΟΡΦΕΣ, μέσα από μια μοναδική προβολή κινούμενης ηλεκτρογραφίας – μια πραγματική καλλιτεχνική περιπέτεια!
ΒΙΟΓΡΑΦΙΚΟ
Thomas Kiss
Ημ/νια γέννησης: 25. 05. 1953.
Τόπος γέννησης: Σζομπαθέλι, Ουγγαρία
ΠΡΟΣΟΝΤΑ
Κολλέγιο Επιμόρφωσης εκπαιδευτών, Πετς (Ουγγαρία) 1973-1977
Ιδιώτης φοιτητής του Πανεπιστημίου Εφαρμοσμένων Τεχνών, Εικαστική Σχολή 1978-1983
Υπότροφος της Ουγγρικής Ακαδημίας Επιστημών, Πανεπιστήμιο Eötvös Lorand 1985-1988
Καθηγητής στο Πανεπιστήμιο του Πετς, Ουγγαρία (από το 1990)
Ορισμένες θεματικές των μαθημάτων του: Φιλοσοφία, ιδιαίτερα αρχαία ελληνική φιλοσοφία, ανθρωποοικολογία
Ειδικά Μαθήματα:
– Θρησκεία και καλές τέχνες. Τοιχογραφίες, κεραμικά και άλλα σκεύη.
– Η σημασία των τοιχογραφιών του Ακρωτηρίου και της Κνωσσού στην ιστορία των Καλών Τεχνών.
– Η αναγκαιότητα της ανάπτυξης μίας Μοντέρνας Μινωικής Τέχνης, βασισμένη στις αρχαίες τοιχογραφίες.
ΑΚΑΔΗΜΑΪΚΑ ΠΤΥΧΙΑ
Candidate of Biological Sciences, Eötvös Lorand University, Budapest, 1988
PhD, Διδάκτωρ Φιλοσοφίας, 1993
DSc hc WHO, 1995.
ΙΔΡΥΤΗΣ
Διεθνές Περιοδικό Ταχυδρομικής Τέχνης, με τον τίτλο ‘Ethic-Cards’, σε συνεργασία με τον Joseph Kadar (Παρίσι) 1988
‘RaArt Gruppe, Graz’ – Διεθνής Σύγχρονη Τέχνη. Σύνολο τεχνών: παραστάσεις, εκθέσεις με συνοδεία μουσικής, art electro εικόνα και εικαστικά. Σε συνεργασία με τον Gerhard Lojen και την Edith Temmel (‘Gruppe 77’Graz) 1994
‘Electro Art Music MultiArt’ – Art Electro Εικόνα. 2004. Προβολές με συνοδεία μουσικής
‘Upanisadjazz Ensemble Band’ 2007. Ζωντανές συναυλίες και παραστάσεις, σε συνεργασία με την Art Electro Images. (Βιέννη, Βουδαπέστη, Γκρατς και πολλές άλλες πόλεις) Καλλιτεχνική παράσταση.
«Μοντέρνα Μινωική Τέχνη» (Κρήτη, από το 1997)
Η ανάπτυξη του καλλιτεχνικού αυτού ρεύματος από τις τοιχογραφίες της Θήρας και της Κνωσού
– Ελαιογραφίες
– Επιτραπέζιες εικόνες
– Γραφικά
– Σχέδια με κιμωλία
«Αφρο-Κρητική Κεραμική και πορσελάνη» (Graz, 1999).
Η ιδέα, ή έννοια «Αφρο-Κρητικός» βασίζεται στην αναμφισβήτητη σύνδεση μεταξύ Αιγυπτιακής και Κρητικής τέχνης.
(βλ. για παράδειγμα το βιβλίο του Μαρινάτου με τίτλο: «Ακρωτήρι, Θήρα και Ανατολική Μεσόγειος»)
– Πορσελάνινα ταμπλό
– Πορσελάνινα πιάτα
– Πορσελάνινα και κεραμικά βάζα
“Afro-Fun Pottery” (2005, Stoob, Αυστρία).
– Κεραμικά πιάτα
“New Immersion Thinking Society” (Σζομπαθέλι, Ουγγαρία 2018).
«Νέος Διαλογισμός»
Ένας κύκλος φιλοσοφίας, καλών τεχνών και λογοτεχνίας.
Γενικές Καλλιτεχνικές Παραστάσεις
«Ζωγραφική – Μουσική – Ποίηση» με προβολές (ElammArt), παντομίμα και μπαλέτο.
Μουσική: Upanisadjazz Ensemble.
Σε θέατρα, τζαζ κλαμπ, καλλιτεχνικά κλαμπ, γκαλερί, κάστρα και ξενοδοχεία.
(Βιέννη, Graz, Βουδαπέστη, Σζομπαθέλι, Nagycenk, Σόπρον, Πετς και πολλά άλλα…)
Για παράδειγμα:
– Γκαλερί στον κάστρο των Εστερχάζι, Πάπα, 1999.
– Castle Zarkaháza, 2022.
– Γκαλερί Derkovits, Βουδαπέστη, 2007-2010.
– Γκαλερί Spontan, Γκρατς, 2011.
– Schloss Lackenbach (Αυστρία) 2007, 2008, 2009.
– Spring Festival, Σζομπαθέλι, Staat Γκαλερί (Ουγγαρία), 2008.
– Σόπρον, Salon Ferenc Liszt 2008-2010
– Σόπρον, Hotel Siesta, 2008.
– Μουσικό Φεστιβάλ Castle Széchenyi, Nagycenk, 2008.
– Βιέννη, Lokal Vorstadt, 2009.
– Θέατρο Weöres Sándor, Σζομπαθέλι, 2012-2014.
– Θέατρο Petőfi Sandor, Σόπρον 2013-2014.
– Weöres Sándor Θέατρο, ‘ART CLUB’, 2012-2014.
– Γκαλερί Józsefváros, Βουδαπέστη, 2019-2020.
ΕΠΙΛΟΓΕΣ ΑΠΟ ΣΗΜΑΝΤΙΚΕΣ ΕΚΘΕΣΕΙΣ
Διεθνής Έκθεση Ταχυδρομικής Τέχνης – Σζομπαθέλι, Γκαλερί Medium, 1986.
Art Electro Image – Σζομπαθέλι, Γκαλερί City, 1987.
«Κρητικές Στιγμές» – Κοκκίνη Χάνι, Γκαλερί Prima, 1987.
«Μίνωας και Ελλάς» – Βουδαπέστη, Γκαλερί Λέσχης Νέων Καλλιτεχνών, 1997.
«Φόρος τιμής στον Μπάρτοκ» – Paris, UNESCO Palast, 1995. I. Internationale Post Mail Art Biennale. (σε συνεργασία με τον Joseph Kadar).
Διεθνής Μπιενάλε Ψηφιακών Τεχνών – Ηλεκτρονικής Εικόνας, 1996. Γκαλερί City, Σζομπαθέλι.
«Πρόσωπα και Μάσκες» – Βουδαπέστη, Γκαλερί Litea, 1998.
«Πρόσωπα, τοπία, έμβρυα» – Πάπα, Γκαλερί στο κάστρο των Εστερχάζι, 1999.
«Διακόσια Χρόνια από τον τελευταίο πόλεμο». Ελαιογραφίες βασισμένης στη μουσική του ροκ συγκροτήματος ‘Omega’. – Βουδαπέστη, Γκαλερί Benczur, 2000.
«Αφρο- Κρητική κεραμική και επιτραπέζια πορσελάνινα ταμπλό» – Graz, Cafe Galerie, 2001.
«Πορσελάνινα επιτραπέζια ταμπλό» – Γκρατς, Γκαλερί Spontan, 2022.
«Έκθεση εικαστικών έργων που δημιουργήθηκαν για μουσική” – Σε συνεργασία με την Edith Temmel – Κάστρο Zarkaháza. 2002.
«Αφρο-κρητική κεραμική και πορσελάνη» – Σόπρον, Salon Liszt, 2004.
«Πέρα από τον Χρόνο» – Βουδαπέστη, Γκαλερί Derkovits, 2005.
«Ελαιογραφίες για μουσική: Haydn ‘Concerto No. 1 for Organ’». – Βουδαπέστη, Γκαλερί Derkovits, 2005.
«Ελαιογραφίες για τη μουσική του Ferenc Liszt», παράλληλα με κονσέρτο πιάνου του Peter Kuzsner
Regisseur: Sándor Szokolay. – Sopron, Líceum. 2005.
«Ελαιογραφίες για τη ‘Θεία Κωμωδία του Δάντη’» – Σοπρόν, Γκαλερί Συλλόγου Εικαστικών, 2006. (Επίσης στην Γκιόρ, το έτος 2007 και στο Κάστρο Lackenbach το 2007)
«Μοντέρνα Μινωική Τέχνη» Ελαιογαφίες – Βουδαπέστη, Γκαλερί Józsefváros 2018 και 2019.
«Ελαιογραφίες» – Βουδαπέστη, Γκαλερί Artem Donum. 2022-2023.
Μόνιμες εκθέσεις, εκδόσεις (ποιήματα, δοκίμια) σε ιστότοπους λογοτεχνικών και καλλιτεχνικών περιοδικών. Για παράδειγμα: Új Nautilus, SzövetIrodalom, Holdkatlan, Litera-Túra, Kalamáris, Vaskarika, Alkonyzóna, Tiszatáj, Hetedhéthatár κλπ.
Art Gallery Morfes | Γοβατζιδάκη 18, Παλιά Πόλη, Ρέθυμνο
Τ. +30 2831050271, e-mail: iliasmorfes@gmail.com
Ώρες λειτουργίας καταστημάτων.

Την παράσταση ΕΙΡΗΝΗ του Αριστοφάνη θα παρουσιάσει η Θεατρική Ομάδα ΑμεΑ ΑΝΤΙΗΡΩΕΣ με τη Θεατρική Ομάδα του 1ου ΕΠΑΛ Ρεθύμνου
2025-06-11 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Τετάρτη 11 και Πέμπτη 12 Ιουνίου 2025
Χώρος: Θέατρο Ερωφίλη – Φορτέτσα
Ωρα: 21.30
Η μεικτή θεατρική ομάδα Αντιήρωες, του Συλλόγου Γονέων και Φίλων Ατόμων με Αυτισμό, παρουσιάζει τη νέα της θεατρική παραγωγή. Αυτή τη χρονιά συμπράττει με την θεατρική ομάδα του 1ου ΕΠΑΛ Ρεθύμνου και δημιουργούν ένα σύγχρονο αριστοφανικό σύμπαν.
“Έμπνευση και οδηγός αποτέλεσε η μεταφορά του Δημοσθένη Παπαμάρκου σε libretto, για την μουσικοθεατρική παράσταση Ειρήνη, του Νίκου Κυπουργού. Η ευρηματικότητα και η προσέγγιση τους, μας αποκάλυψε μια σύγχρονη ανάγνωση των σημαινόντων και νύξεων του αριστοφανικού έργου, που αφορά ταυτόχρονα το παρόν μας και το ειδικό πλαίσιο μέσα στο οποίο ζούμε και δημιουργούμε.
Ο αριστοφανικός λόγος, αιχμηρός, εύστοχος, σαρκαστικός, ποιητικός και απελευθερωμένος από καθωσπρεπισμούς, μας φανερώνει πώς το κωμικό βρίσκεται μέσα στο τραγικό, πώς το ατομικό γίνεται συλλογικό και πώς η κατάκτηση μεγάλων Ιδεών περνάει μέσα από τις μικρές ασήμαντες καθημερινές μας Ιστορίες.
Με σεβασμό προς το κείμενο του Δ. Παμαμάρκου, κρατήσαμε όλα εκείνα τα στοιχεία που χαρακτηρίζουν τη μεταφορά του κειμένου τού, προσαρμόζοντάς το στις δικές μας ανάγκες και ιδιαίτερες ικανότητες. Περιορίσαμε στοιχεία που δεν συνάδουν με τη σύνθεση της ομάδας μας και με εμβόλιμες προσθήκες που δημιουργήθηκαν από την ομάδα, συνδέουν με αμεσότητα την προσωπική τους αντίληψη με την έννοιας της Ειρήνης, της κοινής προσπάθειας και την αξία της αποδοχής κάθε ανθρώπου.
Ταυτότητα παράστασης
Ειρήνη του Αριστοφάνη
11 και 12 Ιουνίου 2024, στις 21:30 μ.μ.
Θέατρο Ερωφίλη, Φορτέτζα
Είσοδος ελεύθερη.
Συντελεστές:
Βασισμένο στην μεταφορά του Δημοσθένη Παπαμάρκου και του Νίκου Κηπουργού
Προσαρμογή – προσθήκη κειμένων: Κωνσταντίνα Γιασεμίδου
Σκηνοθεσία: Κωνσταντίνα Γιασεμίδου – Γιάννης Μπλέτας
Χορογραφίες – κινησιολογία: Κωνσταντίνα Γιασεμίδου
Κινηματογράφηση – μοντάζ: Γιάννης Μπλέτας
Βοηθοί σκηνοθεσίας: Αναστασία Βασιλειάδου, Μαρία Σκαμνάκη
Σύνθεση πρωτότυπης μουσικής και ζωντανής εκτέλεσης επί σκηνής: Κρουστά παιζουν ζωντανά επι σκηνής συμμετέχοντες του προγράμματος “Η Τέχνη του Ρυθμού στην Εκπαίδευση-Μουσικη στην Κοινότητα”
Επιμέλεια σκηνικών και κουστουμιών: Κωνσταντίνα Γιασεμίδου – Γιάννης Μπλέτας
Χώρος φιλοξενίας προβών: Χώρος πολιτισμού “Σημείο”.
Παραγωγή: Σύλλογος Γονέων και Φίλων Ατόμων με Αυτισμό
Διεύθυνση Παραγωγής: Ειρήνη Κλάδου
Οργάνωση Παραγωγής: Παύλος Μελισσινός
Επικοινωνία – Δημόσιες σχέσεις : Ειρήνη Κλάδου, Γαβριήλ Τσουντάνης- INTERBRAIN
Κουστούμια: Εθνική Λυρική Σκηνή
Συμμετέχουν αλφαβητικά οι ηθοποιοί: Γιώργος Αργβλιάνι, Πηνελόπη Βαμιεδάκη, Αναστασία Βασιλειάδου , Στέλιος Βουρβαχάκης, Οδυσσέας Γασπαράκης, Μαρία Δραμιτινού, Ειρήνη Κλάδου, Στελλίτσα Λαγουδάκη, Παναγιώτης Λύκος, Φίλιππος Μαυροματάκης, Ίρις Μπιρλιράκη, Χρύσα Μιχελιδάκη, Ειρήνη Ντουμπάρλα,, Κώστας Μίσα, Στελλιάννα Παπαδάκη, Κώστας Παπαδάκης, Δέσποινα Πετσαγκουράκη, Αργυρώ Πισκοπάκη, Άγγελος Πονηρός, Νεκταρία Μαρία Ρηγινιώτη, Μαρία Σκαμνάκη, Λευτέρης Σκλαβάκης, Μανώλης Σταυρουλάκης, Ραφαέλα Φραγκιαδάκη, Ανδρέας Χρυσός.
Τα κοστούμια της παράστασης είναι παραχώρηση του Βεστιαρίου της Εθνικής Λυρικής Σκηνής.
Ευχαριστούμε θερμά τον Δημοσθένη Παπαμάρκο για την παραχώρηση των πνευματικών δικαιωμάτων του κειμένου
Η παραχώρηση για τα πνευματικά δικαιώματα της μεταφοράς του κειμένου της Ειρήνης του Αριστοφάνη, έγινε από τον Δημοσθένη Παπαμάρκο, σε μουσική – ενορχήστρωση του Νίκου Κυπουργού, για την παράσταση του Εθνικού Θεάτρου στο Φεστιβάλ Αθηνών_ Επιδαύρου το 2016.
Ευχαριστούμε τους : Αθήνα Βερυκάκη, Χρυσούλα Σκεπετζή , Σοφία Καλημέρη , Γεωργία Ανυφαντάκη, Δέσποινα Ανυφαντάκη, Γιώργο Κουμεντακη, Μάρα Δανδόλου, Αντωνία Πιοτογιαννάκη και όσους ακόμα βοήθησαν και βοηθούν με οποιονδήποτε τρόπο.

Γιορτινό κλείσιμο της χρονιάς από το 15ο Δημοτικό Σχολείο Ρεθύμνου
2025-06-12 19:45 - 21:30 | 15ο Δημοτικό Σχολείο Ρεθύμνου, Κουρητών 9, Ρέθυμνο, Ρεθύμνου, 74100, Ελλάδα

Έκθεση Φωτογραφίας με θέμα «Αγγίζοντας το μαζί» του Στέφανου Πατεράκη & «Αντιηρώες» του Αστρινού Αλεξάκη
2025-06-13 19:30 - 23:00 | Φορτέτζα, Κάστρο Φορτέτζα, Ρέθυμνο, Ρεθύμνου, 74100, Ελλάδα
Έκθεση Φωτογραφίας με θέμα «Αγγίζοντας το μαζί» του Στέφανου Πατεράκη & «Αντιηρώες» του Αστρινού Αλεξάκη θα πραγματοποιηθεί από Τετάρτη 11 έως Παρασκευή 13 Ιουνίου, από 19:30 – 23:00 στην Αίθουσα Πυροβολικού (Κάστρο Φορτέτσα) στο πλαίσιο του A Festival, του 1ου Φεστιβάλ Παραστατικών Τεχνών για την Αναπηρία στο Ρέθυμνο.

Wines @ Fortezza: Έκθεση κρητικού κρασιού στο Ρέθυμνο
2025-06-13 19:30 - 23:00 | Φορτέτζα, Κάστρο Φορτέτζα, Ρέθυμνο, Ρεθύμνου, 74100, Ελλάδα
Για μία ακόμη χρονιά ο Δήμος Ρεθύμνης και το Δίκτυο Οινοποιών Κρήτης, με την υποστήριξη της Περιφέρειας Κρήτης και της Αγροδιατροφικής Σύμπραξης, διοργανώνουν την Παρασκευή 13 Ιουνίου 2025 μία βραδιά αφιερωμένη στον Κρητικό Αμπελώνα.
Στην εκδήλωση γευσιγνωσίας Wines of Crete @ Fortezza που θα λάβει χώρα στο Φρούριο Φορτέτζα στο Ρέθυμνο, οινόφιλοι αλλά και επαγγελματίες του οίνου θα έχουν την ευκαιρία να απολαύσουν επώνυμο, εμφιαλωμένο κρητικό κρασί από 18 οινοποιεία μέλη του Δικτύου Οινοποιών Κρήτης, αλλά και να γνωρίσουν από κοντά τους ανθρώπους πίσω από την «ετικέτα».

Το ωράριο της έκθεσης θα είναι: 19:30 με 23:00
Η εκδήλωση αποτελεί συνδιοργάνωση του Δήμου Ρεθύμνης, με την υποστήριξη της Περιφέρειας Κρήτης & της Αγροδιατροφικής Σύμπραξης Περιφέρειας Κρήτης.
Τιμή εισόδου: 10€ (συμπεριλαμβάνεται ποτήρι γευσιγνωσίας).
